बाक्सा जिल्लानि मरा फाग्लादिया एबा दिरिं दैमायाव दालां लुफुंनानै होनांगौनि दाबिजों जपादं, सिनारिबष्टि ओनसोलनि राइजो राजाफोरा सोमावसारदों । बाक्सा जिल्लानि नबष्टि’निफ्राय सोनाब निकासि थांग्रा लामानि बिखायाव थानाय जपादं ओनसोलनि मरा पाग्लादिया एबा दिरिं दैमानि बिखायाव गोबाव समनिफ्राइनो दालां गैयैनि थाखाय दैज्लां बोथोरनि समाव दैमानि दैया बारायबोयोब्ला फरायसा गथफोर निफ्राय लानानै हानथा मेला खालामग्रा साफ्रोमबो सुबुंङानो दैमाखौ बारनायाव दुखु दाहा सहायनो गोनां जायो । लोगोसे दैमानि दैया देरोब्ला बारनो हाया जायो आरो बोसोराव गासै 10 सोआ दैमा बारनायाव दैजों बुखारलांजानानै जिउ खोमानो गोनां जायो । बेराम आजाराव गोलैयोब्ला देहा फाहामसालिसिम लांनोबो एम्बुलेन्स फैनो हाया जायो । गोब्राब बेरामिफोरा जिउ गोमानो गोनां जायो । थांनाय गोजाम सरकारा बेनि सायाव बिफाव लालांआसै दिनैनि समाव खुंथाइ गोहोआव थानाय गोदान सरकारा नाइगिदिंफैनानै बिनि सायाव दालां लुफुंनानै होयोब्ला राइजो राजानि मोजां जागोन । जुदि गोदान सरकाराबो बिनि सायाव दालां लुफुंनानै होनो जेबो बिफाव लायाबा जिल्ला बेंगिरिनि मावखुलि, गिबि मन्त्रि नि खाथियाव थांनानै सोमावसारनाय जागोन होनना जपादं सिनारिबष्टि गामिनि राइजो राजाफोरा खौरांगिरिनि सोंथियाव फोरमायना होयो ।